Document ID: /roh_data/filtered/fineweb-2-filterrobots_roh.jsonl.gz/8529

La pausa da cumbat en la Siria è rumpaivla, e Staffan De Mistura ha danovamain appellà da respectar quella. Cun l'armistizi possian ins dar paus e curaschi a la populaziun en la Siria, ha el ditg.
Las tractativas cumenzan cun discurs cun l'opposiziun en la Siria. La delegaziun da la regenza siriana arriva il venderdi per las tractativas a Genevra, quai pervi da las elecziuns parlamentaras en la Siria.
Durant las ultimas duas rundas da discurs da pasch n’era quai betg reussì a las partidas da conflict da s’avischinar. En il focus dals proxims discurs stattan la furmaziun d’ina regenza transitorica e l’elavuraziun d’ina nova constituziun.
RR novitads 06:00